CELEX: 32018D0142
Language: lt
Date: 2018-01-15 00:00:00
Title: 2018 m. sausio 15 d. Komisijos įgyvendinimo sprendimas (ES) 2018/142, kuriuo iš dalies keičiamas Įgyvendinimo sprendimas 2014/762/ES, kuriuo nustatomos Europos Parlamento ir Tarybos sprendimo Nr. 1313/2013/ES dėl Sąjungos civilinės saugos mechanizmo įgyvendinimo taisyklės (pranešta dokumentu Nr. C(2018) 71) (Tekstas svarbus EEE. )

30.1.2018   
            
            
               LT
            
            
               Europos Sąjungos oficialusis leidinys
            
            
               L 25/40
            
         KOMISIJOS ĮGYVENDINIMO SPRENDIMAS (ES) 2018/142
   2018 m. sausio 15 d.
   kuriuo iš dalies keičiamas Įgyvendinimo sprendimas 2014/762/ES, kuriuo nustatomos Europos Parlamento ir Tarybos sprendimo Nr. 1313/2013/ES dėl Sąjungos civilinės saugos mechanizmo įgyvendinimo taisyklės
   
      
         (pranešta dokumentu Nr. C(2018) 71)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos sprendimą Nr. 1313/2013/ES dėl Sąjungos civilinės saugos mechanizmo (1), ypač į jo 32 straipsnio 1 dalį,
   kadangi:
   
               (1)
            
            
               Komisijos įgyvendinimo sprendime 2014/762/ES (2) nustatyti pajėgumų tikslai, kokybės ir sąveikumo reikalavimai ir Europos reagavimo į nelaimes pajėgumų (ERNP) registravimo ir sertifikavimo procedūra, taip pat civilinės saugos moduliams taikomi bendrieji reikalavimai;
            
         
               (2)
            
            
               staigus skubios medicininės pagalbos ir kitų su sveikata susijusių pagalbos komandų trūkumas per Ebolos viruso krizę Vakarų Afrikoje paskatino sukurti Europos medicinos korpusą, kuris yra ERNP dalis ir kuris gali būti mobilizuotas reaguojant į nelaimes ligų protrūkių arba kritinių situacijų, turinčių pasekmių žmonių sveikatai, atveju. Siekiama apskritai sustiprinti Sąjungos pajėgumus reaguoti ligų protrūkių arba kritinių situacijų, turinčių pasekmių žmonių sveikatai, atveju tiek ES, tiek už ES ribų, kai nukentėjusios šalys vienos pačios nebegali suvaldyti krizės;
            
         
               (3)
            
            
               civilinės saugos moduliams taikomais reikalavimais reikia atsižvelgti į pripažintus tarptautinius procesus, pavyzdžiui, Pasaulio sveikatos organizacijos iniciatyvą klasifikuoti skubios medicininės pagalbos komandas ir į Tarptautinės paieškos ir gelbėjimo patariamosios grupės (INSARAG) parengtas gaires;
            
         
               (4)
            
            
               Įgyvendinimo sprendimu 2014/762/ES Komisijai pavesta užduotis, bendradarbiaujant su valstybėmis narėmis, bent kas dvejus metus įvertinti pajėgumų tikslų tinkamumą, kokybės ir sąveikumo reikalavimus, taip pat ERNP išteklių sertifikavimo ir registravimo procedūrą, ir prireikus juos peržiūrėti. Išteklių sertifikavimo procesas turėtų būti pakoreguotas, kad būtų atsižvelgta į patirtį, įgytą pradiniu etapu;
            
         
               (5)
            
            
               todėl Įgyvendinimo sprendimas 2014/762/ES turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2014/762/ES iš dalies keičiamas taip:
   
               1)
            
            
               2 straipsnyje pridedamas šis 6 punktas:
               „6)   Europos medicinos korpusas– ERNP dalis, kuri pagal Sąjungos mechanizmą gali būti mobilizuota reagavimo operacijoms ekstremalių sveikatai situacijų atveju.“;
            
         
               2)
            
            
               16 straipsnio 8 dalis pakeičiama taip:
               „8.   Modulio, techninės pagalbos ir paramos grupės, kitų reagavimo pajėgumų ar eksperto sertifikavimas turėtų būti iš naujo įvertintas ne vėliau kaip po 5 metų, jei jie pateikiami iš naujo užregistruoti ERNP.“;
            
         
               3)
            
            
               II priedas iš dalies keičiamas pagal šio sprendimo I priedą;
            
         
               4)
            
            
               III priedas pakeičiamas šio sprendimo II priede pateiktu tekstu;
            
         
               5)
            
            
               V priedas iš dalies keičiamas pagal šio sprendimo III priedą.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2018 m. sausio 15 d.
      
         
            Komisijos vardu
         
         Christos STYLIANIDES
         
            Komisijos narys
         
      
   
   
      (1)  OL L 347, 2013 12 20, p. 924.
   
   
      (2)  2014 m. spalio 16 d. Komisijos įgyvendinimo sprendimas 2014/762/ES, kuriuo nustatomos Europos Parlamento ir Tarybos sprendimo Nr. 1313/2013/ES dėl Sąjungos civilinės saugos mechanizmo įgyvendinimo taisyklės ir panaikinami Komisijos sprendimai 2004/277/EB, Euratomas ir 2007/606/EB, Euratomas (OL L 320, 2014 11 6, p. 1).
   
      I PRIEDAS
      Įgyvendinimo sprendimo 2014/762/ES II priedas iš dalies keičiamas taip:
      
                  1)
               
               
                  Papildomas tokiu 18 skirsniu:
                  „18.   1 rūšies greitosios medicinos pagalbos komanda (EMT) (stacionari): ambulatorinė skubioji pagalba
                  
                  
                              Užduotys
                           
                           
                              Ambulatorinė pirminė skubioji pagalba sužalojimų ir kitų svarbių sveikatos priežiūros poreikių atveju, įskaitant toliau nurodytas paslaugas:
                              
                                          —
                                       
                                       
                                          medicininis rūšiavimas, vertinimas, pirmoji pagalba,
                                       
                                    
                                          —
                                       
                                       
                                          pacientų, patyrusių sunkią traumą arba su traumomis nesusijusią ekstremalią sveikatai situaciją, padėties stabilizavimas ir nukreipimas,
                                       
                                    
                                          —
                                       
                                       
                                          tolesnė pacientų, patyrusių nesunkią traumą ir su traumomis nesusijusią ekstremalią sveikatai situaciją, priežiūra.
                                       
                                    
                        
                              Pajėgumai
                           
                           
                              Ambulatorinės priežiūros paslaugos/konsultacijos teikiamos bent 100 ambulatorinių pacientų per dieną.
                           
                        
                              Pagrindinės sudedamosios dalys
                           
                           
                              Reikalavimai komandoms ir darbuotojams:
                              
                                          —
                                       
                                       
                                          vadovavimas: darbuotojai, atliekantys komandos vadovo, komandos vadovo pavaduotojo, ryšių palaikymo pareigūno (ryšis su priėmimo ir (arba) išvykimo centru, vietoje įkurtu operacijų koordinavimo centru ir prireikus kitais koordinavimo mechanizmais, vietos lygmens nelaimių valdymo institucija) funkcijas, už saugą ir saugumą atsakingas pareigūnas,
                                       
                                    
                                          —
                                       
                                       
                                          sveikatos priežiūros specialistai: kaip nustatyta minimaliuose PSO standartuose,
                                       
                                    
                                          —
                                       
                                       
                                          logistika: 1 logistikos komandos vadovas + logistikos komanda, atitinkanti savarankiško apsirūpinimo reikalavimus.
                                       
                                    Komanda atitinka „Užsienio medikų komandoms, veikiančioms staigių ekstremaliųjų situacijų atveju, nustatytą klasifikaciją ir minimaliuosius standartus“, taip pat paskesnes arba papildomas Pasaulio sveikatos organizacijos (PSO) parengtas gaires.
                           
                        
                              Savarankiškas apsirūpinimas
                           
                           
                              Komanda turėtų užtikrinti savarankišką apsirūpinimą per visą dislokavimo laikotarpį. Taikomas 12 straipsnis ir minimalieji PSO standartai.
                           
                        
                              Dislokavimas
                           
                           
                              Parengtis išvykti ne vėliau kaip per 24–48 valandas nuo pasiūlymo priėmimo.
                              Gebėjimas veikti bent 14 dienų.“
                           
                        
            
                  2)
               
               
                  Papildomas tokiu 19 skirsniu:
                  „19.   1 rūšies greitosios medicinos pagalbos komanda (EMT) (mobili): ambulatorinė skubioji pagalba
                  
                  
                              Užduotys
                           
                           
                              Ambulatorinė pirminė skubioji pagalba sužalojimų ir kitų svarbių sveikatos priežiūros poreikių atveju, įskaitant toliau nurodytas paslaugas:
                              
                                          —
                                       
                                       
                                          medicininis rūšiavimas, vertinimas, pirmoji pagalba,
                                       
                                    
                                          —
                                       
                                       
                                          pacientų, patyrusių sunkią traumą arba su traumomis nesusijusią ekstremalią sveikatai situaciją, padėties stabilizavimas ir nukreipimas,
                                       
                                    
                                          —
                                       
                                       
                                          tolesnė pacientų, patyrusių nesunkią traumą ir su traumomis nesusijusią ekstremalią sveikatai situaciją, priežiūra.
                                       
                                    
                        
                              Pajėgumai
                           
                           
                              Ambulatorinės priežiūros paslaugos/konsultacijos teikiamos bent 50 ambulatorinių pacientų per dieną.
                           
                        
                              Pagrindinės sudedamosios dalys
                           
                           
                              Reikalavimai komandoms ir darbuotojams:
                              
                                          —
                                       
                                       
                                          vadovavimas: darbuotojai, atliekantys komandos vadovo, komandos vadovo pavaduotojo, ryšių palaikymo pareigūno (ryšis su priėmimo ir (arba) išvykimo centru, vietoje įkurtu operacijų koordinavimo centru ir prireikus kitais koordinavimo mechanizmais, vietos lygmens nelaimių valdymo institucija) funkcijas, už saugą ir saugumą atsakingas pareigūnas,
                                       
                                    
                                          —
                                       
                                       
                                          sveikatos priežiūros specialistai: kaip nustatyta minimaliuose PSO standartuose,
                                       
                                    
                                          —
                                       
                                       
                                          logistika: 1 logistikos komandos vadovas + logistikos komanda, atitinkanti savarankiško apsirūpinimo reikalavimus.
                                       
                                    Komanda atitinka „Užsienio medikų komandoms, veikiančioms staigių ekstremaliųjų situacijų atveju, nustatytą klasifikaciją ir minimaliuosius standartus“, taip pat paskesnes arba papildomas Pasaulio sveikatos organizacijos (PSO) parengtas gaires.
                           
                        
                              Savarankiškas apsirūpinimas
                           
                           
                              Komanda turėtų užtikrinti savarankišką apsirūpinimą per visą dislokavimo laikotarpį. Taikomas 12 straipsnis ir minimalieji PSO standartai.
                           
                        
                              Dislokavimas
                           
                           
                              Parengtis išvykti ne vėliau kaip per 24–48 valandas nuo pasiūlymo priėmimo.
                              Gebėjimas veikti bent 14 dienų.“
                           
                        
            
                  3)
               
               
                  Papildomas tokiu 20 skirsniu:
                  „20.   2 rūšies greitosios medicinos pagalbos komanda (EMT): stacionarinė chirurginė greitoji medicinos pagalba
                  
                  
                              Užduotys
                           
                           
                              Stacionarinė intensyvi priežiūra, bendroji ir akušerinė chirurgija traumų ir kitų sunkių būklių atveju, įskaitant toliau nurodytas paslaugas:
                              
                                          —
                                       
                                       
                                          naujų ir nukreiptų pacientų priėmimas ir (arba) tikrinimas, nukreiptų pacientų grąžinimas,
                                       
                                    
                                          —
                                       
                                       
                                          pacientų rūšiavimas pagal chirurgijos poreikius ir vertinimas,
                                       
                                    
                                          —
                                       
                                       
                                          šiuolaikinių gyvybės palaikymo priemonių taikymas,
                                       
                                    
                                          —
                                       
                                       
                                          tolesnis žaizdų ir paprastų lūžių gydymas,
                                       
                                    
                                          —
                                       
                                       
                                          gyvybinėms funkcijoms išsaugoti būtinos chirurginės operacijos,
                                       
                                    
                                          —
                                       
                                       
                                          skubioji bendroji ir akušerinė chirurgija,
                                       
                                    
                                          —
                                       
                                       
                                          stacionarinė pacientų, patyrusių su traumomis nesusijusią ekstremalią sveikatai situaciją, priežiūra,
                                       
                                    
                                          —
                                       
                                       
                                          bendroji nejautra, rentgenas, sterilizavimas, laboratorijos ir kraujo perpylimo paslaugos,
                                       
                                    
                                          —
                                       
                                       
                                          reabilitacijos paslaugos ir tolesnė pacientų priežiūra.
                                       
                                    Galimybė priimti ir integruoti specializuotos sveikatos priežiūros komandas, jeigu komanda pati nepajėgia teikti tokių paslaugų.
                           
                        
                              Pajėgumai
                           
                           
                              Paslaugų teikimas dieną ir naktį (prireikus visą parą be išeiginių) ir bent:
                              
                                          —
                                       
                                       
                                          1 operacinis blokas su 1 operacine; bent 20 stacionarinių lovų vienam operaciniam stalui,
                                       
                                    
                                          —
                                       
                                       
                                          pajėgumas atlikti 7 sudėtingas arba 15 nesudėtingų operacijų per dieną.
                                       
                                    
                        
                              Pagrindinės sudedamosios dalys
                           
                           
                              Reikalavimai komandoms ir darbuotojams:
                              
                                          —
                                       
                                       
                                          vadovavimas: 1 komandos vadovas; 1 komandos vadovo pavaduotojas; 1 ryšių palaikymo pareigūnas (ryšis su priėmimo ir (arba) išvykimo centru, vietoje įkurtu operacijų koordinavimo centru ir prireikus kitais koordinavimo mechanizmais, vietos lygmens nelaimių valdymo institucija); 1 už saugą ir saugumą atsakingas pareigūnas,
                                       
                                    
                                          —
                                       
                                       
                                          sveikatos priežiūros specialistai: kaip nustatyta minimaliuose PSO standartuose,
                                       
                                    
                                          —
                                       
                                       
                                          logistika: 1 logistikos komandos vadovas + logistikos komanda, aptarnaujanti EMT ir stacionaro pacientus.
                                       
                                    Komanda atitinka „Užsienio medikų komandoms, veikiančioms staigių ekstremaliųjų situacijų atveju, nustatytą klasifikaciją ir minimaliuosius standartus“, taip pat paskesnes arba papildomas PSO parengtas gaires.
                           
                        
                              Savarankiškas apsirūpinimas
                           
                           
                              Komanda turėtų užtikrinti savarankišką apsirūpinimą per visą dislokavimo laikotarpį. Taikomas 12 straipsnis ir minimalieji PSO standartai.
                           
                        
                              Dislokavimas
                           
                           
                              Parengtis išvykti ne vėliau kaip per 48–72 valandas nuo pasiūlymo priėmimo; gebėjimas pradėti veikti vietoje per 24–96 valandas.
                              Gebėjimas veikti bent 3 savaites už Sąjungos ribų ir ne trumpiau kaip 14 dienų Sąjungoje.“
                           
                        
            
                  4)
               
               
                  Papildomas tokiu 21 skirsniu:
                  „21.   3 rūšies greitosios medicinos pagalbos komanda (EMT): stacionarinė nukreiptų pacientų priežiūra
                  
                  
                              Užduotys
                           
                           
                              Sudėtinga stacionarinė nukreiptų pacientų chirurginė medicinos pagalba, įskaitant intensyvios priežiūros pajėgumus, įskaitant toliau nurodytas paslaugas:
                              
                                          —
                                       
                                       
                                          pajėgumas teikti 2 rūšies EMT paslaugas,
                                       
                                    
                                          —
                                       
                                       
                                          sudėtinga rekonstrukcinė žaizdų ir ortopedinė priežiūra,
                                       
                                    
                                          —
                                       
                                       
                                          pažangios rentgeno, sterilizavimo, laboratorijos ir kraujo perpylimo paslaugos,
                                       
                                    
                                          —
                                       
                                       
                                          reabilitacijos paslaugos ir tolesnė pacientų priežiūra,
                                       
                                    
                                          —
                                       
                                       
                                          aukšto lygio vaikų ir suaugusiųjų nejautra,
                                       
                                    
                                          —
                                       
                                       
                                          intensyvios priežiūros lovos su galimybe stebėti visą parą ir palaikyti dirbtinį kvėpavimą,
                                       
                                    
                                          —
                                       
                                       
                                          1 ir 2 rūšies EMT ir nacionalinės sveikatos priežiūros sistemos pacientų ir nukreiptų pacientų priėmimas.
                                       
                                    Gali būti įtrauktos specializuotos paslaugos, pavyzdžiui: nudegimų priežiūra; dializė ir pacientų su crus varum sindromu priežiūra; veido ir žandikaulio chirurgija; ortoplastinė chirurgija; intensyvi reabilitacija; motinų sveikatos priežiūra; naujagimių ir vaikų priežiūra; pacientų transportas ir repatriacija.
                           
                        
                              Pajėgumai
                           
                           
                              Paslaugų teikimas dieną ir naktį (prireikus visą parą be išeiginių) ir bent:
                              
                                          —
                                       
                                       
                                          1 operacinė su bent 2 operavimo stalais dviejose atskirose patalpose operacinės viduje, bent 40 stacionarinių pacientų lovų (20 vienam operavimo stalui) ir 4–6 intensyvios priežiūros lovos. Kiekvieno papildomo operavimo stalo atveju reikės 20 papildomų stacionarinių lovų, kad būtų užtikrinti pakankami pooperacinės priežiūros pajėgumai,
                                       
                                    
                                          —
                                       
                                       
                                          pajėgumas atlikti 15 sudėtingų arba 30 nesudėtingų operacijų per dieną.
                                       
                                    
                        
                              Pagrindinės sudedamosios dalys
                           
                           
                              Reikalavimai komandoms ir darbuotojams:
                              
                                          —
                                       
                                       
                                          vadovavimas: 1 komandos vadovas; 1 komandos vadovo pavaduotojas; 1 ryšių palaikymo pareigūnas (ryšis su priėmimo ir (arba) išvykimo centru, vietoje įkurtu operacijų koordinavimo centru ir prireikus kitais koordinavimo mechanizmais, vietos lygmens nelaimių valdymo institucija); 1 už saugą ir saugumą atsakingas pareigūnas,
                                       
                                    
                                          —
                                       
                                       
                                          sveikatos priežiūros specialistai: kaip nustatyta minimaliuose PSO standartuose,
                                       
                                    
                                          —
                                       
                                       
                                          logistikos komanda: 1 logistikos komandos vadovas + logistikos komanda, aptarnaujanti EMT ir stacionaro pacientus.
                                       
                                    Komanda atitinka „Užsienio medikų komandoms, veikiančioms staigių ekstremaliųjų situacijų atveju, nustatytą klasifikaciją ir minimaliuosius standartus“, taip pat paskesnes arba papildomas PSO parengtas gaires.
                           
                        
                              Savarankiškas apsirūpinimas
                           
                           
                              Komanda turėtų užtikrinti savarankišką apsirūpinimą per visą dislokavimo laikotarpį. Taikomas 12 straipsnis ir minimalieji PSO standartai.
                           
                        
                              Dislokavimas
                           
                           
                              Parengtis išvykti ne vėliau kaip per 48–72 valandas nuo pasiūlymo priėmimo; gebėjimas pradėti veikti vietoje per 5–7 dienas.
                              Gebėjimas veikti bent 8 savaites už Sąjungos ribų ir ne trumpiau kaip 14 dienų Sąjungoje.“
                           
                        
            
   
      II PRIEDAS
      Įgyvendinimo sprendimo 2014/762/ES III priedas iš dalies keičiamas taip:
      „
            III PRIEDAS
            
               ERNP PAJĖGUMŲ TIKSLAI
            
            
               Moduliai
            
            
                        Modulis
                     
                     
                        Modulių, kuriuos galima dislokuoti vienu metu, skaičius (1)
                     
                  
                        
                           HCP (Siurbimas didelio galingumo įranga)
                     
                     
                        6
                     
                  
                        
                           MUSAR (Vidutinio intensyvumo paieškos ir gelbėjimo operacijos miestuose – 1 šaltu oru)
                     
                     
                        6
                     
                  
                        
                           WP (Vandens valymas)
                     
                     
                        2
                     
                  
                        
                           FFFP (Kovos su miško gaisrais iš oro modulis naudojant lėktuvus)
                     
                     
                        2
                     
                  
                        
                           AMP (Centrinis medicinos punktas)
                     
                     
                        2 (2)
                     
                  
                        
                           ETC (Avarinė laikina stovyklavietė)
                     
                     
                        2
                     
                  
                        
                           HUSAR (Intensyvios paieškos ir gelbėjimo operacijos miestuose)
                     
                     
                        2
                     
                  
                        
                           CBRNDET (ChBRB medžiagų aptikimas ir ėminių ėmimas)
                     
                     
                        2
                     
                  
                        
                           GFFF (Kova su miško gaisrais žemėje)
                     
                     
                        2
                     
                  
                        
                           GFFF-V (Kova su miško gaisrais žemėje naudojant transporto priemones)
                     
                     
                        2
                     
                  
                        
                           CBRNUSAR Paieškos ir gelbėjimo operacijos miestuose cheminių, biologinių, radiacinių ir branduolinių įvykių sąlygomis)
                     
                     
                        1
                     
                  
                        
                           AMP-S (Centrinis medicinos punktas su galimybe atlikti chirurgines operacijas)
                     
                     
                        1 (2)
                     
                  
                        
                           FC (Potvynio suvaldymas)
                     
                     
                        2
                     
                  
                        
                           FRB (Gelbėjimas nuo potvynio naudojant laivus)
                     
                     
                        2
                     
                  
                        
                           MEVAC (Nelaimės aukų evakuacija medicininėmis oro transporto priemonėmis)
                     
                     
                        1
                     
                  
                        
                           FHOS (Lauko ligoninė)
                     
                     
                        1 (2)
                     
                  
                        
                           FFFH (Kovos su miško gaisrais iš oro modulis naudojant sraigtasparnius)
                     
                     
                        2
                     
                  
                        
                           1 rūšies EMT stacionari (1 rūšies greitosios medicinos pagalbos komanda: stacionari ambulatorinė skubioji pagalba)
                     
                     
                        5
                     
                  
                        
                           1 rūšies EMT mobili (1 rūšies greitosios medicinos pagalbos komanda: mobili ambulatorinė skubioji pagalba)
                     
                     
                        2
                     
                  
                        
                           2 rūšies EMT (2 rūšies greitosios medicinos pagalbos komanda: stacionarinė chirurginė greitoji medicinos pagalba)
                     
                     
                        3
                     
                  
                        
                           3 rūšies EMT (3 rūšies greitosios medicinos pagalbos komanda: stacionarinė nukreiptų pacientų priežiūra)
                     
                     
                        1
                     
                  
               
            
               Techninės pagalbos ir paramos grupės
            
            
                        Techninės pagalbos ir paramos grupė
                     
                     
                        TPPG, kurias galima dislokuoti vienu metu, skaičius (1)
                     
                  
                        
                           TAST (Techninės pagalbos ir paramos grupė)
                     
                     
                        2
                     
                  
               
            
               Kiti reagavimo pajėgumai
            
            
                        Kiti reagavimo pajėgumai
                     
                     
                        Kitų reagavimo pajėgumų, kuriuos galima dislokuoti vienu metu, skaičius (1)
                     
                  
                        Paieškos ir gelbėjimo kalnuose grupės
                     
                     
                        2
                     
                  
                        Paieškos ir gelbėjimo vandenyje grupės
                     
                     
                        2
                     
                  
                        Paieškos ir gelbėjimo urvuose grupės
                     
                     
                        2
                     
                  
                        Grupės, turinčios specializuotos paieškos ir gelbėjimo įrangos, pvz., paieškos robotų
                     
                     
                        2
                     
                  
                        Grupės, turinčios bepiločių orlaivių
                     
                     
                        2
                     
                  
                        Reagavimo į avarijas jūroje grupės
                     
                     
                        2
                     
                  
                        Struktūrinės inžinerijos grupės, atliekančios žalos ir saugos vertinimą, taip pat vertinančios ketinamus nugriauti/taisyti pastatus, infrastruktūrą, trumpalaikius sutvirtinimus
                     
                     
                        2
                     
                  
                        Evakuacijos parama, įskaitant informacijos valdymo ir logistikos grupes
                     
                     
                        2
                     
                  
                        Gaisro gesinimas: patariamosios / vertinimo grupės
                     
                     
                        2
                     
                  
                        ChBRB medžiagų nukenksminimo grupės
                     
                     
                        2
                     
                  
                        Ekologinėms nelaimėms skirtos mobilios laboratorijos
                     
                     
                        2
                     
                  
                        Ryšių grupės ar platformos, kad atokiose teritorijose būtų greitai atkurti ryšiai
                     
                     
                        2
                     
                  
                        Medicininės evakuacijos greitosios medicinos pagalbos lėktuvas ir medicininės evakuacijos sraigtasparnis (po vieną Europos viduje ir visame pasaulyje)
                     
                     
                        2
                     
                  
                        Papildomi pastogės pajėgumai: 250 žmonių skirti vienetai (50 palapinių), įskaitant savarankiškai apsirūpinantį vienetą, kuris rūpinasi darbuotojais
                     
                     
                        100
                     
                  
                        Papildomų pajėgumų pastogės rinkinys: 2 500  žmonių skirti vienetai (500 dirbinių iš brezento); su priemonių rinkiniu, kurį galbūt galima nusipirkti vietoje
                     
                     
                        6
                     
                  
                        Vandens siurbliai, kurių galingumas ne mažesnis kaip 800 l/min
                     
                     
                        100
                     
                  
                        5–150 kW elektros energijos generatoriai
                        Didesnio nei 150 kW galingumo elektros energijos generatoriai
                     
                     
                        100
                        10
                     
                  
                        Kovos su jūros tarša pajėgumai
                     
                     
                        prireikus
                     
                  
                        Greitosios medicinos pagalbos grupės, teikiančios specializuotas priežiūros paslaugas
                     
                     
                        8
                     
                  
                        Mobilios biologinės saugos laboratorijos
                     
                     
                        4
                     
                  
                        Nuolatiniai inžineriniai pajėgumai
                     
                     
                        1
                     
                  
                        Kiti reagavimo pajėgumai, kurių reikia nustatytiems pavojams įveikti
                     
                     
                        prireikus
                     
                  
                        (1)
                     
                     
                        Kad tokia galimybė būtų užtikrinta, turi būti įmanoma ERNP užregistruoti didesnį pajėgumų skaičių (pvz., rotacijos atveju). Atitinkamai, jei valstybės narės suteikia daugiau pajėgumų, ERNP galima užregistruoti didesnį jų skaičių.
                     
                  
                        (2)
                     
                     
                        Šio tipo modulio atveju nėra galimybės ERNP užregistruoti didesnį pajėgumų skaičių. Šio tipo modulio pajėgumų tikslai nustoja galioti vėliausiai 2019 m. gruodžio 31 d.
                     
                  “
   
   
      III PRIEDAS
      Įgyvendinimo sprendimo 2014/762/ES V priedas iš dalies keičiamas taip:
      
                  1)
               
               
                  priedo pavadinimas pakeičiamas taip:
                  
                     „ERNP TAIKOMA SERTIFIKAVIMO IR REGISTRAVIMO PROCEDŪRA“;
                  
               
            
                  2)
               
               
                  Priedo pabaigoje pateikta lentelė pakeičiama šiuo tekstu:
                  „SERTIFIKAVIMO ETAPAI
                  
                           
                              1.
                           
                           
                              Sertifikavimo procesas apima konsultacinį vizitą, teorinio modeliavimo pratybas ir lauko pratybas. Lauko pratybos gali būti netaikomos su gaisrais susijusiems moduliams, avarinėms laikinoms stovyklavietėms, evakuacijos medicininėmis oro transporto priemonėmis moduliui ir tam tikriems kitiems reagavimo pajėgumams, vertinant kiekvienu konkrečiu atveju.
                           
                        
                           
                              2.
                           
                           
                              Paieškos ir gelbėjimo operacijų (vidutinio ir didelio sunkumo) miestuose grupės laikomos sertifikuotomis, jeigu joms suteikta Tarptautinės paieškos ir gelbėjimo patariamosios grupės (INSARAG) išorės klasifikacija. Pagal ERNP nekuriamas atskiras Paieškos ir gelbėjimo operacijų miestuose grupių sertifikavimo procesas.
                           
                        
                           
                              3.
                           
                           
                              Greitosios medicinos pagalbos komandos (1, 2, 3 rūšies ir teikiančios specializuotas priežiūros paslaugas) laikomos sertifikuotos, jeigu atliktas Pasaulio sveikatos organizacijos patikros procesas. Greitosios medicinos pagalbos komandų registravimo ir sertifikavimo procedūra ERNP papildo PSO patikros procesą.“